Syed Danial Syed Ahmad

Tan Sri Dato' Seri Syed **Danial bin** Syed **Ahmad** (lahir 30 November 1944) ialah Penyimpan Mohor Besar Raja-Raja semasa di Malaysia. Beliau turut memainkan peranan penting ketika pelantikan Sultan Kedah Sultan Abdul Halim Mu’adzam Shah sebagai Yang di-Pertuan Agong kali kedua.

## Latar belakang
Tan Sri Syed Danial dilahirkan di Georgetown, Pulau Pinang. Semasa kecil, beliau mendapat pendidikan awal di Sekolah Melayu Kelawai, Pulau Pinang. Beliau telah melanjutkan pelajaran di Sekolah Menengah Tengku Ampuan Intan,Terengganu dan seterusnya menuntut di Universiti Malaya (BA Hons. 1967), Kuala Lumpur. Beliau telah mendapat pendidikan akhir dalam bidang akademiknya di luar negara iaitu di Universiti Wisconsin di Madison, AS (MA.1976).

Tan Sri Syed Danial pernah berkhidmat sebagai Pegawai Kerajaan (PTD) selama 32 tahun di pelbagai Kementerian, Agensi dan Jabatan Kerajaan (Mei 1967 – Disember 1999) termasuk di Sarawak, Sabah, Perak, Kedah dan Perlis. Selepas bersara, beliau telah dilantik sebagai Datuk Paduka Maharaja Lela di Istana Negara bermula daripada tahun 2002 hingga 2004 dan seterusnya sebagai Datuk Pengelola Bijaya Diraja pada tahun 2004 hingga 2006. Beliau juga dilantik oleh Majlis Raja-raja sebagai Ahli Majlis Angkatan Tentera di bawah peruntukan Perkara 137, Perlembagaan Persekutuan.

Penyimpan Mohor Besar Raja-Raja sebelum ini ialah Tan Sri Engku Ibrahim Engku Ngah dari Besut, Terengganu.

## Pengisytiharan Permulaan Puasa dan Hari Raya
Tan Sri Syed Danial Syed Ahmad selaku Penyimpan Mohor Besar Raja-Raja kebiasaannya mengumumkan tarikh permulaan puasa, Hari Raya Aidilfitri dan Hari Raya Aidiladha bagi negeri-negeri di seluruh Malaysia pada setiap tahun sejak 2011 dengan titah perintah Yang di-Pertuan Agong setelah diperkenan oleh Duli-Duli Yang Maha Mulia Raja-Raja. Pengisytiharan Permulaan Puasa diumumkan pada 29 Syaaban setiap tahun Hijrah, manakala pengumuman Hari Raya Aidilfitri pada 29 Ramadan setiap tahun Hijrah serta pengumuman Hari Raya Aidiladha pada 30 Zulkaedah setiap tahun Hijrah. Pengumuman beliau itu disiar secara langsung menerusi Radio Televisyen Malaysia (RTM).
    
Majlis Raja-Raja mempersetujui bahawa cara menetapkan tarikh permulaan puasa adalah berdasarkan rukyah dan hisab.

## Anugerah
*  :
**  Darjah Yang Mulia Setia Mahkota Malaysia Pangkat Kedua, Panglima Setia Mahkota (PSM) - **Tan Sri** (2017) 
**  Darjah-darjah Yang Amat Dihormati Setia Diraja Pangkat Pertama, Panglima Setia Diraja (PSD)  **Datuk** (2004)
**  Darjah Yang Mulia Pangkuan Negara Pangkat Keempat, Kesatria Mangku Negara (KMN) (1981)
*  :
**  Darjah Kebesaran Setia Mahkota Kelantan Peringkat Pertama, Darjah Seri Paduka Setia Mahkota Kelantan Yang Amat Terbilang (SPSK)  **Dato**' (2013)
*   :
**  Darjah Kebesaran Sultan Ahmad Shah Pahang Yang Amat Di Mulia Peringkat Pertama, Darjah Sri Sultan Ahmad Shah Pahang (SSAP)  **Dato' Sri** (2012)
*   :
**  Darjah Pangkuan Negeri Peringkat Keempat, Darjah Yang Mulia Pangkuan Negeri (DMPN)  **Dato**' (2012)
**  Darjah Pangkuan Negeri Peringkat Kelima, Darjah Setia Pangkuan Negeri (DSPN)  **Dato**' (1998)
*   :
**  Darjah Yang Amat Mulia Paduka Mahkota Perak Pangkat Pertama, Darjah Seri Paduka Mahkota Perak (SPMP)  **Dato' Seri** (2024)
**   Darjah Yang Amat Mulia Paduka Cura Si Manja Kini Pangkat Ketiga, Darjah Paduka Cura Si Manja Kini (PCM) (1986)
*   :
**  Darjah Kebesaran Mahkota Perlis Yang Amat Mulia Pangkat Kedua, Darjah Dato' Paduka Mahkota Perlis (DPMP)  **Dato**' (1990)
*    :
**  Darjah Kebesaran Mahkota Selangor Yang Amat Mulia Kelas Kedua,Darjah Dato' Paduka Mahkota Selangor (DPMS)  **Dato**' (2012)

## Rujukan